“Stille Nag” steeds heilig, sê kerkFoto: silentnight.web.za. “Lag maar lekker en doen wat julle wil,” het dr. Hennie van Wyk Maandag tydens die GKSA se algemene sinode in Potchefstroom gesê nadat sy beswaar verwerp is. Van Wyk het aangevoer dat die lied se woord ŉ nag heilig, al is daar geen kultuur-historiese bewyse wat die geboorte van Jesus tot ŉ bepaalde maand en jaar verbind nie. Die lied begin met die woorde “Stille Nag, Heilige Nag” en bevat ook die woorde “Heer, gebore vir ons!”. Van Wyk het versoek dat daar gestem word teen die sing van die lied, maar dit is egter deur ŉ groot meerderheid afgekeur. Verskeie sprekers het gesê die woord “heilig” het ŉ wye betekenis en dat daar nêrens in die lied beweer word dat Jesus op 25 Desember gebore is nie.